CELEX: 62020CN0272
Language: hu
Date: 2020-06-19 00:00:00
Title: C-272/20. P. sz. ügy: A Törvényszék (tizedik tanács) T-474/18. sz., Sebastian Veit kontra Európai Központi Bank ügyben 2020. április 2-án hozott ítélete ellen Sebastian Veit által 2020. június 19-én benyújtott fellebbezés

2020.11.3.   
            
            
               HU
            
            
               Az Európai Unió Hivatalos Lapja
            
            
               C 371/6
            
         
      A Törvényszék (tizedik tanács) T-474/18. sz., Sebastian Veit kontra Európai Központi Bank ügyben 2020. április 2-án hozott ítélete ellen Sebastian Veit által 2020. június 19-én benyújtott fellebbezés
      (C-272/20. P. sz. ügy)
      (2020/C 371/03)
      Az eljárás nyelve: német
      
         Felek
      
      
         Fellebbező: Sebastian Veit (képviselő: K. Kujath ügyvéd)
      
         A másik fél az eljárásban: Európai Központi Bank
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a Törvényszék (tizedik tanács) T-474/18. sz. 2020. április 2-án hozott ítéletét;
               
            
                  —
               
               
                  semmisítse meg az Európai Központi Bank 2018. január 3-i határozatát, amelynek tárgya a fellebbező 2018. január 1-jétől történő besorolása, amelyet pontosított az Európai Központi Bank 2018. május 25-i határozata;
               
            
                  —
               
               
                  az Európai Központi Bankot kötelezze a költségek viselésére.
               
            
         Jogalapok és fontosabb érvek
      
      A megtámadott ítélet sérti az uniós jogot. A Törvényszék nem megfelelően értelmezte az egyenlő bánásmódnak az Európai Unió Alapjogi Chartája 20. cikke, 51. cikkének (1) bekezdése és 52. cikkének (1) bekezdése szerinti általános elvét.
      Téves a Törvényszék azon döntése, miszerint a belső és külső pályázók eltérő kezelése az Európai Központi Bank általi fizetési fokozatba sorolás során, a különböző szabályok alapján indokolt és arányos volt.
      A Bíróság ítélkezési gyakorlata, amely a személyzeti szabályzatnak az aktív státuszú tisztviselő fizetési fokozatának meghatározására vonatkozik, és amelyet a Törvényszék analógia útján alkalmazott az ügyre, nem releváns a jogvita alapjául szolgáló tényállás tekintetében.